Kohti uutta maailmaa

**Kohti uutta maailmaa** on suomalaismuusikko Pave Maijasen soolouran yhdeksäs, huhtikuussa 1998 julkaistu studioalbumi. EMI julkaisi albumin Parlophone-levymerkillään CD-levynä.

Albumin soitetuimmaksi kappaleeksi nousi ”Halpaa bensaa”, joka on albumin harvoja yhtyeen kanssa tehtyjä kappaleita. Suurin osa albumin kappaleista toteutettiin musiikkitietokoneiden avulla ja Maijanen on myöhemmin pitänyt levyä tuotantonsa epäonnistuneimpana.

Albumin myynti ei yltänyt kultalevylukemiin ja Maijasen mukaan juuri kukaan ei reagoinut levyyn sen ilmestyessä. Albumin kappaleista ”Halpaa bensaa” ja ”Kaukosäädin ja kaljapullo” julkaistiin nimikappaleen lisäksi CD-singleinä. 50 hittiä -singlelistalla ”Halpaa bensaa” ylsi sijalle 23. ja nimikappale sijalle 39. Radiosoitossa kappaleet soivat tiuhemmin, sillä ”Halpaa bensaa” oli parhaimmillaan radiosoittolistan seitsemäntenä ja nimikappale sijalla 12.

## Taustaa, tuotanto ja kappalemateriaali
Kun *[[Sirkus saapuu tivoliin]]* -albumi julkaistiin, Maijanen alkoi yhdessä basisti Mitja Tuuralan kanssa suunnitella äänitysstudiota Helsingin Ruoholahdessa vuodesta 1940 vuoteen 1999 asti sijainneeseen Lepakkoluolaan, joka oli vapautunut hiljattain Radio Cityn käytöstä. Yksi ensimmäisistä studiossa äänitetyistä albumeista oli Niko Ahvosen esikoisalbumi *[[Painovoimaa vastaan]]*, jonka Maijanen tuotti ja äänitti alkuvuodesta 1996. Ensiksi studioon hankittiin tanskalainen, 24-raitainen Lyrec-nauhuri, joka pelastettiin Takomo-studiolta ennen sen purkua. Pian studioon hommattiin Yle TV2:n käytössä Tampereella ollut Calrec-äänipöytä. Musiikkitietokoneeksi studiolle hankittiin Atari ST, josta tuli Maijasen uran ainoa musiikkitietokone. Sovelluksena albuminteossa käytettiin C-Labin Notatoria eli nykyistä Applen Logic Pro:ta.

Maijanen on sanonut, ettei jaksanut kerätä yhtyettä kasaan levyn uutta materiaalia varten, vaan opetteli ohjelmoimaan rumpuraitoja tehden monia kappaletaustoja Atari St -tietokoneen avulla. Siinä missä Maijanen oli aiemmin tehnyt albumeita muutaman viikon aikana, tämän tekemiseen kului aikaa yli vuoden ajan. Ainoastaan kolmelle levyn kappaleella Maijanen keräsi taustayhtyeen kasaan. Esa Kaartamo tuli kitaristiksi ja hänen suosituksestaan rumpaliksi tuli Okko Laru. Laru ja Kaartamo soittavat muun muassa ”Halpaa bensaa” -kappaleella, joka on Maijasen mukaan yksi levyn onnistuneimmista kappaleista. Kappale syntyi Maijasen jonottaessa huoltoasemalle pääsyä halvan bensiinin takia. Viidentoista minuutin kuluttua Maijanen ajoi pois, koska ei jaksanut jonotella puolta tuntia 50 penniä halvemman bensiinin takia, koska yhtä hyvin voisi ajaa toiselle huoltoasemalle.

## Kappaleet
Kaikki sävellykset ja sovitukset Pave Maijanen.
#
#
#
#
#
#
#
#
#
#

## Tekijät
### Muusikot
*Pave Maijanen – laulu, kaikki instrumentit (1, 6), kitarat (2, 4, 5, 7–9), bassokitara (3–5, 8, 9), kosketinsoittimet (2, 4, 5, 7–9), Korg Trinity -ohjelmointi, Atari ST -musiikkitietokone
*Heikki Keskinen – tenorisaksofoni (2, 4, 9)
*Matti Lappalainen – pasuuna (2, 4, 9)
*Markku Renko – trumpetti (2, 4, 9)
*Timo Vesajoki – Hammond B-3 -sähköurut (3, 7, 8)
*Esa Kaartamo – kitarat (3, 8), soolokitara (”Kaukosäädin ja kaljapullo”)
*Miikka Paatelainen – kitarat ja slide-kitara (3, 8)
*Okko Laru – Ludwig-Musser-rummut (3, 7, 8)
*Gulfam Sabri – tabla (”(Tästä on) niin turhaa kirjoittaa”)
*Kamal Sabri – sarangi (”(Tästä on) niin turhaa kirjoittaa”)

+ Orbis-kvartetti (kappaleissa 4, 5, 10):
*Kreeta-Maria Kentala – 1. viulu
*Tarja-Leena Keränen – 2. viulu
*Torsten Tiebout – alttoviulu
*Tuija Rantamäki – sello

### Tuotanto
*Maijanen Sävel ja Rytmi Oy / Pave Maijanen – tuottaja
*Secret Labouratory / Pave Maijanen – äänitys ja miksaus
*Finnvox-studiot, Helsinki / Mika Jussila – masterointi
*Flaming Star Ky / Jouko Lehtola – valokuvat
*Jouni Leskinen – ulkoasu

## Lähteet
* 

### Viitteet

## Aiheesta muualla
*